ang katedratiko ay ayaw magturo ng hindi alinsunod sa kumathang iyon at si basilio ay walang sapat na salapi upang makabili ng aklat na iyon sapagkat sa dahilang yaon ay bawal ng mga tagasuri sa maynila at kailangan ang suhulan ang maraming kawani upang maipasok, ay malaking halaga ang hinihingi ng mga mang aaklat. buhos na buhos ang pag iisip ng binata sa kaniyang pag aaral, kayat hindi man pinansin ang ilang mumunting aklat na ipinadala sa kaniyang galing sa labas na hindi maalaman kung saan, mga aklat na tumutukoy sa pilipinas, na dooy kasama ang sa kapanahunang iyon ay siyang napupuna ng lahat dahil sa masama at kalait lait na pagpapalagay sa mga anak ng bayan. walang kapanapanahon si basilio upang silay mabuksan; marahil ay nakapipigil din sa kaniya ang pag aalala na hindi masarap ang tumanggap ng isang pag alimura isang paghamon at hindi makapagtanggol makatugon.